**Technická správa – SO 01.05 Zastávka / nástupný terminál**

**Obsah**

[1. Identifikačné údaje stavby a investora 2](#_Toc197092908)

[2. Účel objektu, opis pozemku 2](#_Toc197092909)

[3. Architektonické, výtvarné a funkčné využitie 2](#_Toc197092910)

[4. Technické a konštrukčné riešenie objektu 2](#_Toc197092911)

[4.1. Búracie práce 2](#_Toc197092912)

[4.2. Zemné práce 2](#_Toc197092913)

[4.3. Základy 2](#_Toc197092914)

[4.4. Zvislé nosné konštrukcie 2](#_Toc197092915)

[4.5. Vodorovné nosné konštrukcie 2](#_Toc197092916)

[4.6. Strešná konštrukcia 3](#_Toc197092917)

[4.7. Rampa a schodisko 3](#_Toc197092918)

[5. Odpady počas výstavby 3](#_Toc197092919)

[6. Starostlivosť o životné prostredie 4](#_Toc197092920)

[7. Starostlivosť o bezpečnosť práce a technických zariadení: 4](#_Toc197092921)

# Identifikačné údaje stavby a investora

Názov stavby: Obratiská autobusov pri kultúrnom dome a v časti Malý Šúr

v obci Kostolná pri Dunaji

Miesto stavby: Cesta III/1067 a časť Malý Šúr

GPS súradnice: GPS: 48.186510 17.433480 a 48.178880, 17.429450

Okres: Senec

Kraj: Bratislavský

Kataster: k.ú. Kostolná pri Dunaji (826634)

a k.ú. Malý Šúr (826642), obec Kostolná pri Dunaji

Parcela: k.ú. Kostolná pri Dunaji: parcela č. E69/1, 2/1, 57/1,57/2, 57/3, 69/12, 93,1,158/1,E158, 5/3, 5/4

k.ú. Malý Šúr : parcela č.: E90, 90/4, 169, 453/6, 453/7, 464, 90/1

Kategória stavby: Komunikácie a spevnené plochy

Predmet rozhodnutia: Projekt pre stavebné povolenie (PSP)

Investor: Obec Kostolná pri Dunaji, v zastúpení Ing. Igor ŠILLO

Zodpovedný projektant architektúry: Ing. arch. Zuzana Kierulfová

Dátum spracovania: 03/2025

# Účel objektu, opis pozemku

Projekt úprav v mieste obratísk autobusov rieši rekultiváciu územia v križovatke ciest III/1067 a III/1051 pri kultúrnom dome a na začiatku časti Malý Šúr pri vjazde od obce Hrubý Šúr v obci **Kostolná** **pri Dunaji**. Je vypracovaný za účelom sprehľadnenia a zefektívnenia dopravy v danej oblasti, vytvorenia moderného obratiska autobusov a zároveň bezpečného koridoru pre chodcov a cyklistov. Súčasťou riešeného územia je aj mobiliár, prvky drobnej architektúry a zeleň, ktoré dopĺňajú riešenie celého územia a zabezpečujú komfort jeho využitia pre užívateľov verejnej osobnej dopravy.

# Architektonické, výtvarné a funkčné využitie

**Architektonické riešenie**

Jedná sa o nové jednoduché drevené stavby s prestrešenou konštrukciou zo skla.

**Funkčno-prevádzkové riešenie objektu**

Objekt bude slúžiť ako prístrešok pre ľudí čkajúcich na autobus. Objekt bude napojený na elektrické vedenie.

# Technické a konštrukčné riešenie objektu

## Búracie práce

Odstráni sa existujúce prestrešenie nad schodiskom so základom. Búracie práce prevádzať bez poškodenia objektu Kultúrneho domu.

## Zemné práce

Výkopy predstavujú hlavne výkopy pre základové pásy ukotvenia stĺpov prestrešenia. V prípade narušenie dna výkopov (nakyprenia zeminy) z dôvodu vedenia inžinierskych sietí treba dané miesta zhutniť. Prehĺbiť dno kvetináčov o ploche 1x1m na úroveň základovej škáry a zasypať drveným kamenivom frakcie 32/63mm obalených geotextílii 300g/m2.

## Základy

Betónové pásy sú navrhnuté ako monolitické z vystuženého betónu C30/37. Časti pod terénom opatriť hydroizolačným náterom.

## Zvislé nosné konštrukcie

**Z**vislý nosný systém je tvorený stĺpmi z masívneho hobľovaného reziva BSH triedy GL24. Steny nad základmi budú z pohľadového betónu triedy C30/37.

## Vodorovné nosné konštrukcie

Hlavným nosným prvkom sú väznice (160x160mm), ktoré sú kotvené aj do obvodového muriva priľahlého objektu. Kotvenie sa realizuje pomocou kotiev s prerušením tepelného mostu, napr. kotvy DOSTEBA. Medzi väznicami sú v rovine strechy umiestnené

krokvy z prierezu 80x160mm s osovou vzdialenosťou 160mm.

## Strešná konštrukcia

Skladba strechy je tvorená jednoplášťom z vrstveného bezpečnostného skla VSG 5.5.2 osadeného v zasklievacích profiloch.

## Rampa a schodisko

Sú navrhnuté ako monolitické pohľadové z vystuženého betónu C30/37. Nadzemná časť základov bude z pohľadového betónu. Časti pod terénom opatriť hydroizolačným náterom.

# Odpady počas výstavby

Počas výstavby sa predpokladá vznik rôznych druhov odpadov, pričom spôsob nakladania s týmito odpadmi musí byť zosúladený s platnými legislatívnymi ustanoveniami v oblasti odpadového hospodárstva. Za odpadové hospodárstvo v priebehu výstavby bude zodpovedať dodávateľ stavby, ktorý bude plniť všetky povinnosti ako pôvodca odpadov.

Vzniknuté odpady budú uložené v nádobách na to určených (napr. kontajneroch, smetných nádobách a pod.) a bude zabezpečené ich vhodné zneškodnenie na vhodnom zariadení v pravidelných intervaloch.

Počas realizácie stavby sa predpokladá vznik odpadov kategórie: ostatný – O, zvláštny – Z, nebezpečný – N (v zmysle vyhlášky č. 365/2015 Z.z. a vyhlášky č. 320/2017 Z.z. o kategórii odpadov – Katalóg odpadov) o kategórii odpadov – Katalóg odpadov. Druhy odpadov sú uvedené v tabuľke:

Číslo Názov skupiny, Kategória Množstvo

skupiny, podskupiny odpadov (t)

podskupiny a a druhu odpadu

druhu odpadu

17 Stavebné odpady a odpady z demolácií vrátane výkopovej zeminy z kontaminovaných miest

17 01 BETÓN, TEHLY, ŠKRIDLY, OBKLADOVÝ MATERIÁL, KERAMIKA

17 01 01 betón O 1,25

17 01 03 škridly a obkladový materiál a keramika O 0,51

17 02 DREVO, SKLO A PLASTY

17 02 01 drevo O 0,28

17 02 03 plasty O 0,01

17 04 KOVY VRÁTANE ICH ZLIATIN

17 04 05 železo a oceľ O 0,42

Celkové množstvo: 2,47 t

Výkopová zemina bude použitá na zásypy a terénne úpravy zásahu.

Poznámka:

- kategória odpadu O – ostatný odpad

- kategória odpadu N – nebezpečný

- zabezpečenie súladu s legislatívou v oblasti odpadového hospodárstva:

V zmysle platnej legislatívy v oblasti odpadového hospodárstva pôvodcovi odpadov vyplýva povinnosť zabezpečiť nasledovné:

- viesť a uchovať evidenciu o druhu a množstvách vzniknutých odpadov, ich uskladnení, využitie alebo zneškodnenie v zmysle § 19 ods. 1 písm. g/ zákona č. 223/2001 o odpadoch

- dodržiavať ohlasovaciu povinnosť o vzniku , množstve, charaktere a nakladaní s odpadmi príslušnému orgánu správy v zmysle § 19 ods. 1 písm. h/ zákona č. 223/2001 o odpadoch

- využiť vzniknuté odpady ako zdroj druhotných surovín alebo energie vo vlastnej činnosti (v prípade možnosti) v zmysle § 19 ods. 1 písm. d/ zákona č. 223/2001 o odpadoch

- zabezpečiť zneškodnenie odpadov v súlade s § 19 ods. 1 písm. f/ zákona č. 223/2001 o odpadoch

- vypracovať prevádzkový poriadok pre skladovanie nebezpečných odpadov a havarijný plán a plán o povinnosti v prípade havárie pri manipulácie s nebezpečným odpadom

- pri nakladaní s nebezpečným odpadom vybaviť súhlas na nakladanie s nebezpečným odpadom vydaný príslušným orgánom štátnej správy v odpadovom hospodárstve v zmysle § 7 zákona č. 223/2001 o odpadoch.

- ohrozenie životného prostredia pri nakladaní s odpadmi:

Pri nakladaní s odpadmi, ktoré vzniknú počas výstavby, nie je predpoklad ohrozenia životného prostredia, pokiaľ sa budú vzniknuté druhy odpadov zhromažďovať a skladovať oddelene na vyčlenenom mieste, kde budú zabezpečené proti odcudzeniu, znehodnoteniu a prípadnému úniku do okolia z predpokladu dodržania prevádzkového poriadku a havarijného plánu vypracovaného pre skladovanie nebezpečného odpadu.

Pôvodca môže zabezpečiť využitie alebo zneškodnenie všetkých druhov odpadov buď samostatne alebo prostredníctvom oprávnenej sprostredkovateľskej organizácie, ktorá zabezpečí prepravu a zneškodnenie všetkých druhov odpadov na základe platným povolení vydaných príslušnými orgánmi štátnej správy.

Konkrétny spôsob nakladania a množstvá produkovaných odpadov počas výstavby budú dokumentované v evidencii dodávateľa stavby dokladmi o uhradení poplatkov za uloženie odpadov.

# Starostlivosť o životné prostredie

Rekonštrukcie a novostavby stavebných objektov nebudú mať nepriaznivý vplyv na životné prostredie.

Ochrana sa riadi platnými právnymi predpismi vo vzťahu stavebnej výroby k jednotlivým zložkám životného prostredia ako sú: voda, ovzdušie, pôda, zeleň, ako aj vo vzťahu k produkcii hluku a odpadov.

Ochrana ovzdušia sa riadi zákonom č. 478/2002 Z. z. o ochrane ovzdušia a vyhláškou č. 338/2009 Z. z. o zdrojoch znečistenia ovzdušia. Podľa charakteru prác realizovaných na stavbe sa stavenisko zaraďuje do malých zdrojov znečistenia ovzdušia. Z hľadiska ochrany ovzdušia sa navrhuje pravidelné čistenie vozidiel vychádzajúcich zo staveniska na verejné komunikácie a čistenie komunikácii v okolí staveniska.

Ochrana vôd sa riadi zákonom č. 364/2004 Z. z. o vodách – vodný zákon a vyhláškou č. 556/2002 Z. z. o vykonaní niektorých ustanovení vodného zákona, podľa ktorých zhotoviteľ stavby musí používať zariadenia, vhodné technologické postupy a zaobchádzať s nebezpečnými látkami takým spôsobom, aby sa zabránilo nežiaducemu zmiešaniu s odpadovými vodami alebo s vodou z povrchového odtoku. Spôsob odvádzania odpadových vôd rieši časť 3.2.

Ochrana proti hluku sa riadi nariadením vlády SR č. 40/2002 Z. z. o ochrane zdravia pred hlukom a vibráciami, ako aj podľa Nariadenia vlády SR č. 339/2006 Z. z., ktorým sa ustanovujú podrobnosti o prípustných hladinách hluku, infrazvuku a vibrácii a o požiadavkách na objektivizáciu hluku, infrazvuku a vibrácii. Hlučné mechanizmy (lopatové rýpadlo, nákladné autá) budú používané len na nevyhnutne potrebný čas, pričom ich prevádzka bude limitovaná v pracovných dňoch od 7:00 do 18:00 a v sobotu od 8:00 do 12:00 hod. s prestávkami počas zmeny.

Navrhovaná zóna je umiestnená v lokalite, kde sa vyskytujú rodinné domy, kostol a obecný kultúrny dom. Objekty sú navrhnuté tak, aby nenarušoval jestvujúce podmienky pre bývanie obyvateľstva. Z hľadiska prevádzky a charakteru stavieb nebudú zdrojom zvýšeného hluku a nijako (umiestnením, prevádzkou) ohrozovať obyvateľstvo vo svojom okolí.

Pri výstavbe sa predpokladá tvorba odpadu, ktorého zatriedenie podľa Katalógu odpadov (v zmysle vyhlášky č. 365/2015 Z.z. a vyhlášky č. 320/2017 Z.z. o kategórii odpadov – Katalóg odpadov). je presne špecifikované v časti 3.2.

Ochrana stavby pred škodlivými vplyvmi vonkajšieho prostredia: Objekt nebude ohrozovaný škodlivými vplyvmi vonkajšieho prostredia. V danej oblasti sa žiadne škodlivé vonkajšie vplyvy nenachádzajú. Proti prípadnému radónu je stavba chránená permanentným vetraním (rekuperáciou).

# Starostlivosť o bezpečnosť práce a technických zariadení:

Na stavenisku budú realizované také bezpečnostné opatrenia, ktoré zaistia organizačným alebo technickým spôsobom bezpečný výkon činnosti na stavenisku a jeho okolí, ako aj bezpečnú prevádzku rozličných zariadení a mechanizmov. Návrhy bezpečnostných opatrení sa riadia najmä:

• zákonom č. 124/2006 Z. z. o bezpečnosti a ochrane zdravia pri práci

• vyhláškou č. 374/1990 Zb. o bezpečnosti práce a technických zariadení pri stavebných prácach

• nariadením vlády č. 396/2006 Z. z., o minimálnych bezpečnostných a zdravotných požiadavkách na stavenisko

Pri výstavbe je potrebné rešpektovať platné zásady, podľa ktorých:

• všetci pracovníci musia byť pred začatím prác na stavbe náležite vyškolení o bezpečnosti a ochrane zdravia pri práci, a musia používať predpísané ochranné prostriedky podľa druhu vykonávanej práce

• všetky práce musia byť uskutočnené v súlade s platnými predpismi o bezpečnosti práce a ochrane zdravia pri práci

• ryhy a stavebné jamy vo väčších hĺbkach ako 1,3 m sa musia dostatočne zabezpečiť pažením proti zosuvu a ohradiť

• pri prácach vo výškach musia byť pracovníci chránení kolektívnymi prostriedkami (zábradlím, ochranným alebo záchytným lešením) alebo osobnými ochrannými a istiacimi prostriedkami (napr. pásmo s lanom alebo bezpečnostný postroj s lanom)

• každé dočasné elektrické zariadenie sa musí vypínať nielen v čase pracovného kľudu, ale aj v pracovnej dobe, pokiaľ nie je jeho zapojenie potrebné z prevádzkových alebo bezpečnostných dôvodov

• pri stavebných prácach za zníženej viditeľnosti sa musí, v závislosti od druhu prác, zabezpečiť dostatočné osvetlenie

V prípade požiaru je na stavenisko možný prístup zásahových požiarnych vozidiel cez vstup na stavenisko (šírka vozovky viac ako 3 m a únosnosť na zaťaženie jednou nápravou vozidla min. 80 kN). Objekt zariadenia staveniska sa vybaví práškovacím hasiacim prístrojom.

Bezpečnosť pri užívaní: Investor prípadne užívateľ je povinný pravidelne udržovať a kontrolovať stavby, zaisťovať potrebné revízie zariadení podľa platných predpisov a odstraňovať prípadné vady ohrozujúce zdravie osôb a majetku.

Vypracoval: Ing. Matej Orolín (Createrra) dátum: 3/2025